Foto: AFP AQSh prezidenti Donald Tramp Saudiya Arabistoni podshohi Salmon bin Abdul Aziz Ol Saudning ayollarga haydovchilik guvohnomalarini taqdim etishga ruxsat berish to‘g‘risidagi qarorini ijobiy baholadi. Bu haqda AFP xabar bermoqda. «Tramp Saudiya Arabistonining ijobiy qadamini ma’qullaydi. U ayollarga avtomobil haydash imkonini beradi», - deya yozadi agentlik. Avvalroq Saudiya Arabistonida ayollarga rasman mashina haydashga ruxsat berilgani xabar berilgandi.